stanford-oval/wikipedia huggingface dataset:
แผ่นดินไหวในประเทศเฮติ พ.ศ. 2553
ความเสียหาย

แรงสั่นสะเทือนจากแผ่นดินไหวครั้งนี้ก่อให้เกิดความเสียหายอย่างรุนแรง เช่น อาคารบ้านเรือนพังพินาศจำนวนมาก รวมทั้งทำเนียบประธานาธิบดี, อาคารรัฐสภา, กระทรวงการคลัง, กระทรวงแรงงาน, กระทรวงคมนาคม, กระทรวงวัฒนธรรม, สำนักงานใหญ่สหประชาชาติ, อาคารสถานทูต, โรงเรียน, โรงแรมและโรงพยาบาล ที่พังถล่มลงมาทับผู้คน รวมถึงระบบสาธารณูปโภคขั้นพื้นฐานที่เสียหายอย่างหนัก โดยนายปัน กีมุน เลขาธิการสหประชาชาติกล่าวว่า "แผ่นดินไหวที่เฮติถือเป็นหายนะครั้งรุนแรงที่สุดเท่าที่องค์กรนานาชาติเคยประสบมา"
กระทรวงกิจการภายในของเฮติออกแถลงการณ์ว่า ได้รับคำยืนยันมีผู้เสียชีวิตจากเหตุแผ่นดินไหวรุนแรงเป็นจำนวนกว่า 110,000 คนแล้ว โดยตัวเลขล่าสุดจำนวนผู้เสียชีวิตนับตั้งแต่เกิดเหตุเมื่อวันที่ 12 มกราคม เป็นต้นมา คือ 111,499 คน
ตัวเลขผู้เสียชีวิตดังกล่าวเพิ่มขึ้นจากที่เคยประเมินไว้ว่ามีอย่างน้อย 50,000 คน  ส่วนผู้บาดเจ็บจากแผ่นดินไหวมี 193,891 คน และอีกกว่า 609,000 คน ต้องอาศัยอยู่ในค่ายพักชั่วคราว 500 แห่ง เจ้าหน้าที่เฮติแสดงความวิตกว่าจำนวนผู้เสียชีวิตอาจทะลุ 200,000 คน
แองเจิลส์ อิน อเมริกา

| แองเจิลส์ อิน อเมริกา |
| --- | --- |
เค้าโครงจาก: แองเจิลส์ อิน อเมริกา โดย โทนี คุชเนอร์
เขียนโดย: โทนี คุชเนอร์
กำกับโดย: ไมค์ นิโคลส์
แสดงนำ:   อัล ปาชิโน  เมอรีล สตรีป  แพทริก วิลสัน  แมรี-หลุยส์ ปาร์กเกอร์  เอมมา ทอมป์สัน  จัสติน เคิร์ก  เจฟฟรีย์ ไรต์ 
ผู้ประพันธ์ดนตรีแก่นเรื่อง: โธมัส นิวแมน
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนตอน: 6
การผลิต
ผู้อำนวยการสร้าง: เซเลีย ดี คอสตาส
ผู้กำกับภาพ: สตีเฟน โกลด์แบลต
ผู้ลำดับภาพ:   จอห์น บลูม  แอนโตเนีย ฟัน ดริมเมเลิน 
ความยาวตอน: 352 นาที
บริษัทผู้ผลิต:   อเวนิว พิกเจอส์  เอชบีโอ 
งบประมาณ: 60 ล้านดอลลาร์สหรัฐ
ออกอากาศ
เครือข่าย: เอชบีโอ
ออกอากาศ: 7 ธันวาคม ค.ศ. 2003 (2003-12-07) – 14 ธันวาคม ค.ศ. 2003 (2003-12-14)
แองเจิลส์ อิน อเมริกา เป็นละครชุดของสหรัฐที่ออกอากาศในปี 2003 ทางช่องเอชบีโอ (ในประเทศไทยเคยออกอากาศผ่านทางยูบีซีเคเบิลทีวี ช่อง เอชบีโอ เอเชีย ในเดือนธันวาคม 2005 ช่วงเวลา 21.00 น.) กำกับการแสดงโดย ไมค์ นิโคลส์ สร้างโดยใช้เค้าโครงเรื่องจากบทละครที่ได้รับรางวัลพูลิตเซอร์และรางวัลโทนี ในปี ค.ศ. 1991 เรื่อง Angels in America: A Gay Fantasia on National Themesand โดย โทนี คุชเนอร์ การดำเนินเรื่องเกิดขึ้นในปี ค.ศ. 1985 เกี่ยวกับชาวเมืองนิวยอร์กทั้ง 6 คน โดยเน้นไปที่เรื่องราวอันแปลกประหลาดของตัวละครชื่อ "ไพรออร์ วอลเตอร์" เกย์ที่ป่วยเป็นเอดส์ โดยเขามักจะได้รับการเยี่ยมเยียนจากทูตสวรรค์อยู่บ่อยๆ นอกจากนี้ยังมุ่งนำเสนอและสะท้อนถึงเรื่องราวอื่นๆเช่น นโยบายทางการเมืองของรัฐบาลสหรัฐในยุคของประธานาธิบดีโรนัลด์ เรแกน , การแพร่ระบาดของโรคเอดส์ และการเปลี่ยนแปลงทางสังคมและการเมืองอย่างรวดเร็ว
ละครชุดเรื่องนี้มีเนื้อหาแบ่งออกเป็น 2 องก์ เช่นเดียวกับบทละครต้นฉบับ โดยแต่ละองก์จะประกอบด้วยเนื้อหา 3 ตอน องก์แรกชื่อว่า เข้าสู่สหัสวรรษ มี 3 ตอนคือ "ข่าวร้าย", "ในหลอดทดลอง" ส่วนองก์ที่ 2 ชื่อว่า ยุคปรับโครงสร้างเศรษฐกิจ มี 3 บทคือ "หยุดเคลื่อนไหว"
แองเจิลส์ อิน อเมริกา เป็นละครชุดที่มีผู้รับชมทางเคเบิลทีวีมากที่สุดในปี ค.ศ. 2003 ได้รับกระแสชื่นชมจากนักวิจารณ์และได้รับรางวัลมากมาย โดยเป็นละครชุดเรื่องแรก (จากทั้งหมด 3 เรื่องจนถึงปัจจุบัน นอกเหนือจาก ชิตต์สครีก ทางช่องซีบีซี ในปี ค.ศ. 2020 และ เดอะ คราวน์ ทางเน็ตฟลิกซ์ ในปี ค.ศ. 2021) ที่สามารถเข้าชิงรางวัลไพรม์ไทม์เอมมี ในสาขารางวัลใหญ่ได้ในทุกสาขา และชนะรางวัลในสาขานักแสดงทั้ง 4 สาขา นอกจากนี้ยังเข้าชิงรางวัลลูกโลกทองคำ 5 สาขาในรางวัลใหญ่ และชนะทั้ง 5 สาขา รวมถึงได้รับการจัดอันดับโดยสถาบันภาพยนตร์อเมริกันให้เป็น 1 ใน 10 รายการโทรทัศน์ที่ยอดเยี่ยมที่สุดของปี 2003
โฆ

เจ้าชายจิกเยล อุกเยน วังชุก ในชุดโฆ
ชายภูฏานขณะสวมใส่โฆ
โฆ (ภาษาซองคา: བགོ, IPA: [ɡ̊hoː˨]) เป็นชุดแต่งกายชายประจำชาติประเทศภูฏาน เกิดขึ้นราวคริสต์ศตวรรษที่ 17 โดยนาวัง นัมเกล อัตลักษณ์ที่โดดเด่นของเครื่องแต่งกายนี้คือเป็นชุดคลุมลวดลายพื้นเมือง ยาวถึงเข่า ผูกที่เอวโดยเข็มขัดผ้าที่เรียกว่าเครา (སྐེད་རགས་)  ในเทศกาลมักจะสวมใส่คู่กับคับเน
รัฐบาลภูฏานต้องการให้ผู้ชายทุกคนสวมใส่ชุดโฆ ถ้าพวกเขาทำงานในสถานที่ราชการ สำนักงาน หรือโรงเรียน ผู้ชายชาวภูฏานส่วนมากต้องการใส่โฆ ในโอกาสพิเศษหรืองานพระราชพิธี
แม่น้ำคาโนะ

| แม่น้ำคาโนะ |
| --- | --- |
แม่น้ำคาโนะและสะพานโอนาริในนครนูมาซุ
ชื่อท้องถิ่น: 狩野川  (ญี่ปุ่น)
ที่ตั้ง
ประเทศ:  ญี่ปุ่น
จังหวัด: ชิซูโอกะ
ลักษณะทางกายภาพ

ต้นน้ำ:  
 • ตำแหน่ง: ภูเขาอามางิ
 • ระดับความสูง: 2,000 เมตร (6,600 ฟุต)
 
ปากน้ำ:  
 • ตำแหน่ง: อ่าวซูรูงะ
 • ระดับความสูง: 0 เมตร (0 ฟุต)
ความยาว: 46 กิโลเมตร (29 ไมล์)
พื้นที่ลุ่มน้ำ: 853 ตารางกิโลเมตร (329 ตารางไมล์)

อัตราการไหล:  
 • เฉลี่ย: 17.88 m3/s (631 cu ft/s)
 
แม่น้ำคาโนะ (ญี่ปุ่น: 狩野川; โรมาจิ: Kano-gawa; ทับศัพท์: คาโนงาวะ) เป็นแม่น้ำในจังหวัดชิซูโอกะ ประเทศญี่ปุ่น มีความยาว 46 กิโลเมตร พื้นที่ลุ่มน้ำ 853 ตารางกิโลเมตร มีต้นน้ำเริ่มต้นจากภูเขาอามางิตอนกลางของคาบสมุทรอิซุ ไหลลงสู่อ่าวซูรูงะ ในนครนูมาซุ
แหล่งข้อมูลอื่น

35°04′47″N 138°51′17″E﻿ / ﻿35.079645°N 138.854833°E﻿ / 35.079645; 138.854833
โฆษก

โฆษก หมายถึง ผู้ประกาศ ผู้โฆษณาหรือผู้แถลงข่าวแทน
ต่างจากผู้ให้คำรับรองส่วนตัว โฆษกมีหน้าที่นำเสนอและส่งเสริมฐานะขององค์การอย่างภักดี แม้ขัดแย้งกับความเห็นของผู้นั้นเอง ผลคือ โดยทั่วไปเลือกโฆษกจากลูกจ้างมีประสบการณ์เป็นเวลานาน หรือผู้อื่นที่ทราบกันว่าสนับสนุนเป้าหมายขององค์การ
เฟื่องฟ้า

| เฟื่องฟ้า |
| --- | --- |

Bougainvillea spectabilis พบที่ Damauli ประเทศเนปาล

Bougainvillea glabra พบที่จาการ์ตา ประเทศอินโดนีเซีย

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
อันดับ:: คาร์เนชัน Caryophyllales
วงศ์:: วงศ์บานเย็น Nyctaginaceae
เผ่า:: Bougainvilleeae Bougainvilleeae
สกุล:: เฟื่องฟ้า Bougainvillea Comm. ex Juss.

ชนิด
 ดูข้อความ
ชื่อพ้อง
 Tricycla Cav.
เฟื่องฟ้า (ชื่อวิทยาศาสตร์: Bougainvillea) เป็นไม้ยืนต้นประเภทพุ่มกึ่งเลื้อย ขนาดตั้งแต่พุ่มเล็กถึงพุ่มใหญ่ มีหนามขึ้นตามลำต้นอยู่ ใบเดี่ยว แตกออก สลับกับกิ่ง หรือเยื้องกัน มีขนขึ้นปกคลุมเล็กน้อย มีสีเขียวหรือใบด่าง รูปร่างรีแหลมยาว 3–6 ซม. กว้าง 2–3 ซม. ใบประดับลักษณะคล้ายรูปหัวใจหรือรูปไข่มี 3–5 ใบ มีหลายสี เช่น ม่วง แดง ชมพู ส้ม ฟ้า เหลืองและอื่น ๆ มีทั้งดอกสมบูรณ์เพศและไม่สมบูรณ์เพศ ออกเป็นช่อ ตามซอก ใบหรือปลายกิ่ง แต่ละช่อมี 3 ดอก เป็นหลอดยาว 1–2 ซม.
ต้องการแสงแดดจัดในสภาพกลางแจ้ง ได้รับแสงแดดตลอดวัน ถ้าได้รับแสงแดดไม่เพียงพอจะทำ  ให้สีของใบไม่เข้มออกดอกน้อย ต้องการอุณหภูมิ ปานกลางหรือร้อนชื้น เมื่อโตขึ้น ต้องการน้ำปานกลาง ถึงค่อนข้างต่ำ ถ้ารดน้ำมากเกินไปจะไม่ออกดอก ขยายพันธุ์ด้วยการปักชำกิ่ง, ตอนกิ่ง, เสียบยอด
เฟื่องฟ้าถูกค้นพบครั้งแรกในประเทศบราซิลโดยนักพฤกษศาสตร์ชาวฝรั่งเศสราว ค.ศ. 1766–1769 และได้ถูกนำไปปลูกยังส่วนต่าง ๆ ของโลก เริ่มจากยุโรป อเมริกาเหนือ และเอเชีย สำหรับในประเทศไทย มีการนำพันธุ์เฟื่องฟ้าเข้ามาจากสิงคโปร์ครั้งแรกราว ค.ศ. 1880 ในสมัยรัชกาลที่ 5 พันธุ์เฟื่องฟ้าในประเทศไทยมีไม่น้อยกว่าต่างประเทศ เนื่องจากเฟื่องฟ้าเจริญเติบโตได้ดีในประเทศไทย และกลายพันธุ์เกิดเป็นพันธุ์ใหม่ขึ้นมากมาย
ความเป็นพิษ

น้ำเลี้ยงของเฟื้องฟ้าสามารถก่อให้เกิดผื่นแพ้สัมผัสขั้นรุนแรง คล้ายกับพืชชนิด Toxicodendron
อนุกรมวิธานและวิวัฒนาการชาติพันธุ์

ณ ค.ศ. 2010 Bougainvillea โดยทั่วไปจัดอยู่ในเผ่าย่อย Bougainvilleeae (มี 3 สกุล) ในเผ่า Nyctaginaceae โดยมี Pisonieae เป็นเผ่าย่อยพี่น้อง (มี 4 สกุล):
อนุกรมวิธานและวิวัฒนาการชาติพันธุ์ > ชนิด

Catalogue of Life รายงานว่ามีพืชที่อยู่ในสกุล Bougainvillea ถึง 16 ชนิด
Bougainvillea berberidifolia Heimerl
Bougainvillea campanulata Heimerl
Bougainvillea glabra Choisy
Bougainvillea herzogiana Heimerl
Bougainvillea infesta Griseb.
Bougainvillea lehmanniana Heimerl
Bougainvillea malmeana Heimerl
Bougainvillea modesta Heimerl
Bougainvillea pachyphylla Heimerl ex Standl.
Bougainvillea peruviana Humb. & Bonpl.
Bougainvillea praecox Griseb.
Bougainvillea spectabilis Willd.
Bougainvillea spinosa (Cav.) Heimerl
Bougainvillea stipitata Griseb.
Bougainvillea trollii Heimerl
Bougainvillea × buttiana Holttum & Standl. (B. glabra × B. peruviana)
แหล่งข้อมูลอื่น

Schoelhorn, Richard; Erin Alavrez (2002-10-01). "Warm Climate Production Guidelines for Bougainvillea" (PDF). University of Florida/IFAS Extension.
| ด ค กดอกไม้ประจำจังหวัดของไทย |
| --- | --- |
ภาคเหนือ:  พวงแสด (เชียงราย)  ทองกวาว (เชียงใหม่, ลำพูน)  เสี้ยวดอกขาว (น่าน)  สารภี (พะเยา)  ยมหิน (แพร่)  บัวตอง (แม่ฮ่องสอน)  พุทธรักษาญี่ปุ่น (ลำปาง)  ประดู่บ้าน (อุตรดิตถ์) 
ภาคตะวันออกเฉียงเหนือ:  พะยอม (กาฬสินธุ์)  ราชพฤกษ์ (ขอนแก่น)  ปทุมมา (ชัยภูมิ)  กันเกรา (นครพนม, สุรินทร์)  สาธร (นครราชสีมา)  สิรินธรวัลลี (บึงกาฬ)  สุพรรณิการ์ (บุรีรัมย์)  ลั่นทมขาว (มหาสารคาม)  ตานเหลือง (มุกดาหาร)  บัวแดง (ยโสธร)  อินทนิลบก (ร้อยเอ็ด)  ลำดวน (ศรีสะเกษ)  อินทนิล (สกลนคร)  ชิงชัน (หนองคาย)  บัวหลวง (หนองบัวลำภู)  ทองกวาวเหลือง (อำนาจเจริญ)  ทองกวาว (อุดรธานี)  บัว (อุบลราชธานี) 
ภาคกลาง:  พิกุล (กำแพงเพชร, ลพบุรี)  ชัยพฤกษ์ (ชัยนาท)  สุพรรณิการ์ (นครนายก, สระบุรี, สุพรรณบุรี, อุทัยธานี)  เสลา (นครสวรรค์)  นนทรี (นนทบุรี, พิษณุโลก)  บัวหลวง (ปทุมธานี, พิจิตร, สุโขทัย)  โสน (พระนครศรีอยุธยา)  มะขาม (เพชรบูรณ์)  ดาวเรือง (สมุทรปราการ)  จิกเล (สมุทรสงคราม) 
ภาคตะวันออก:  เหลืองจันทบูร (จันทบุรี)  นนทรี (ฉะเชิงเทรา)  ประดู่ (ชลบุรี, ระยอง)  กฤษณาชนิด Aquilaria subintegra (ตราด)  ปีบ (ปราจีนบุรี)  แก้ว (สระแก้ว) 
ภาคตะวันตก:  กาญจนิการ์ (กาญจนบุรี)  เสี้ยวดอกขาว (ตาก)  เกด (ประจวบคีรีขันธ์)  กัลปพฤกษ์ (ราชบุรี) 
ภาคใต้:  ทุ้งฟ้า (กระบี่)  พุทธรักษา (ชุมพร)  ศรีตรังชนิด Jacaranda obtusifolia (ตรัง)  ราชพฤกษ์ (นครศรีธรรมราช)  บานบุรี (นราธิวาส)  ชบา (ปัตตานี)  จำปูน (พังงา)  พะยอม (พัทลุง)  เฟื่องฟ้า (ภูเก็ต, สงขลา)  พิกุล (ยะลา)  เอื้องเงินหลวง (ระนอง)  กาหลง (สตูล)  บัวผุด (สุราษฎร์ธานี) 
กรุงเทพมหานคร จังหวัดนครปฐม จังหวัดเพชรบุรี จังหวัดเลย จังหวัดสมุทรสาคร จังหวัดสิงห์บุรี และจังหวัดอ่างทองไม่มีดอกไม้ประจำจังหวัด
| ด ค กพรรณไม้ดอกไม้ประดับ ที่กล่าวถึงในเพลงอุทยานดอกไม้ เรียงตามลำดับการกล่าวถึง |
| --- | --- |
 ผกา  จำปา  จำปี  กุหลาบ  ราตรี  พะยอม  อังกาบ  กรรณิการ์  ลำดวน  นมแมว  ซ่อนกลิ่น  ยี่โถ  ชงโค  มณฑา  สายหยุด  เฟื่องฟ้า  ชบา  สร้อยทอง  บานบุรี  ยี่สุ่น  ขจร  ประดู่  พุดซ้อน  พลับพลึง  หงอนไก่  พิกุล  ทานตะวัน  รักเร่  กาหลง  ประยงค์  พวงทอง  บานชื่น  พุทธชาด  พวงชมพู  กระดังงา  รสสุคนธ์  บุนนาค  นางแย้ม  สารภี  อุบล  จันทน์กะพ้อ  ผีเสื้อ  เล็บมือนาง  พุดตาน  กล้วยไม้  ดาวเรือง  อัญชัน  ยี่หุบ  มะลิวัลย์ 
| --- | --- |
การแยกแยะหน่วยอนุกรมวิธาน:  Wikidata: Q156996  Wikispecies: Bougainvillea  APDB: 188768  EPPO: 1BOUG  FNA: 104374  FoC: 104374  GBIF: 3086089  GRIN: 1617  iNaturalist: 53804  IPNI: 331418-2  IRMNG: 1297114  ITIS: 19682  NCBI: 3540  NZOR: d7513a32-cd7a-4930-a7e3-d91edb4be4bc  PLANTS: BOUGA  POWO: urn:lsid:ipni.org:names:331418-2  Tropicos: 40030049 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ
เฮ็ล

ภาพเขียน เฮ็ล (ค.ศ. 1889, โดยโยฮันเนิส แกทซ์) กับการ์เมอร์ สุนัขเลี้ยงของพระองค์
เฮ็ล (นอร์สเก่า: Hel) ในตำนานเทพปกรณัมของนอร์ส เป็นเทวีแห่งอาณาจักรคนตาย เฮ็ลเป็นบุตรีของโลกี และเป็นหนึ่งในลางบอกเหตุที่จะทำให้เกิดวันรักนาร็อกขึ้นตามคำทำนาย โอดินน์จึงกักขังเฮ็ลไว้ในอาณาจักรแห่งคนตาย (นรกหรือนิเวิลเฮย์เมอร์) และคอยรับวิญญาณของผู้ที่ไม่ได้ตายจากสมรภูมิ ในวันรักนาร็อก เฮ็ลจะไม่มีส่วนร่วมโดยตรงในวันนั้น แต่บรรดาคนตายของนางจะเข้าร่วมกองทัพของโลกีและพวกยักษ์ด้วย ส่วนคนที่ตายในสมรภูมิจะไปอยู่ในหอวัลฮ็อลล์บนแดนเทพ เพื่อรอวันเข้าร่วมสงครามในวันรักนาร็อก
ดูเพิ่ม

ราน (นอร์สเก่า: Rán)
เทศบาลตำบลปักธงชัย

| เทศบาลตำบลปักธงชัย |
| --- | --- |
เทศบาลตำบล
ประเทศ:  ไทย
จังหวัด: นครราชสีมา
อำเภอ: ปักธงชัย
การปกครอง
 • นายกเทศมนตรี: สมปอง หมุนดอน
พื้นที่
 • ทั้งหมด: 17.92 ตร.กม. (6.92 ตร.ไมล์)
ประชากร
 • ทั้งหมด: 5,241 คน
 • ความหนาแน่น: 292.47 คน/ตร.กม. (757.5 คน/ตร.ไมล์)
รหัส อปท.: 05301406
ที่อยู่ สำนักงาน: หมู่ 16 ตำบลเมืองปัก อำเภอปักธงชัย จังหวัดนครราชสีมา
เว็บไซต์: www.pakthongchai.go.th
 ส่วนหนึ่งของสารานุกรมประเทศไทย
เทศบาลตำบลปักธงชัย เป็นเทศบาลตำบลในเขตอำเภอปักธงชัย จังหวัดนครราชสีมา
ประวัติ

กระทรวงมหาดไทยได้ประกาศจัดตั้งเป็น องค์การบริหารส่วนตำบลเมืองปัก เมื่อวันที่ 19 มกราคม พ.ศ. 2539 และประกาศเปลี่ยนชื่อและยกฐานะเป็น เทศบาลตำบลปักธงชัย เมื่อวันที่ 16 กรกฎาคม พ.ศ. 2551 โดยอาศัยอำนาจตามความในมาตรา 5 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 มาตรา 42 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ประกอบมาตรา 7 แห่งพระราชบัญญัติเทศบาล พ.ศ. 2496 และให้โอนบรรดางบประมาณ ทรัพย์สิน สิทธิ เรียกร้องหนี้ต่าง ๆ และเจ้าหน้าที่ขององค์การบริหารส่วนตำบลเมืองปักไปเป็นของเทศบาลตำบลปักธงชัย
ที่ตั้งและอาณาเขต

เทศบาลตำบลปักธงชัยตั้งอยู่ในเขตอำเภอปักธงชัย จังหวัดนครราชสีมา อยู่ห่างจากกรุงเทพมหานครเป็นระยะทางประมาณ 279 กิโลเมตร
มีพื้นที่ครอบคลุมบางส่วนของตำบลเมืองปัก ประกอบด้วย
หมู่ที่ 4 บ้านนาแค
หมู่ที่ 5 บ้านโรงนา
หมู่ที่ 6 บ้านดู่นอก
หมู่ที่ 7 บ้านหนองไผ่
หมู่ที่ 9 บ้านขอนขว้าง
หมู่ที่ 10 บ้านโนนตูม (บางส่วน)
หมู่ที่ 15 บ้านหนองโสน (บางส่วน)
หมู่ที่ 16 บ้านดู่ใน
หมู่ที่ 18 บ้านใหม่โรงนา
รวมเป็นพื้นที่ทั้งสิ้น 17.92 ตารางกิโลเมตร
ทิศเหนือ ติดต่อกับเขตตำบลธงชัยเหนือ อำเภอปักธงชัย
ทิศใต้ ติดต่อกับเขตตำบลนกออก อำเภอปักธงชัย
ทิศตะวันออก ติดต่อกับเขตตำบลโคกไทย อำเภอปักธงชัย
ทิศตะวันตก ติดต่อกับเขตเทศบาลเมืองเมืองปัก และตำบลตะคุ อำเภอปักธงชัย
ลักษณะภูมิประเทศ

·ลักษณะภูมิประเทศของเทศบาล เป็นที่ราบ ลักษณะเป็นดินร่วนปนทราย 
·ภูมิอากาศจะเป็นแบบร้อนชื้นมีฝนตกชุกในช่วงฤดูฝน (เดือนพฤษภาคม- เดือนตุลาคม)
มีลำห้วยไหลผ่าน 2 สาย คือ ห้วยลำซอ ต้นน้ำมาจากลุ่มน้ำลำพระเพลิง โดยไหลผ่านบ้านขอนขว้าง หมู่ที่ 9 บ้านหนองไผ่ หมู่ที่ 7 บ้านดู่นอก หมู่ที่ 6 บ้านดู่ใน หมู่ที่ 16 และบ้านโรงนา หมู่ที่ 5 บ้านใหม่โรงนา หมู่ที่ 18 ส่วนลำห้วยอีกแห่ง คือ ห้วยลำสำลาย ต้นน้ำมาจากลุ่มน้ำลำพระเพลิง โดยไหลผ่านบ้านนาแค หมู่ที่ 4 ซึ่งลำห้วยทั้งสองสายนี้ประชาชนได้ใช้ประโยชน์ในด้านการเกษตรกรรมรวมทั้งใช้ในการอุปโภคบริโภค เช่น ทำไร่ ทำนา เลี้ยงสัตว์ ใช้ทำเป็นประปาหมู่บ้าน เป็นต้น ซึ่งจะมีน้ำตลอดปี น้ำจะมากในฤดูน้ำหลาก น้ำจะน้อยในฤดูแล้ง (ช่วงเดือนกุมภาพันธ์ - เมษายน) ของทุกปี
ประชากร

มีประชากรในพื้นที่รวมทั้งสิ้น 5,241 คน แยกเป็นชาย 2,568 คน หญิง 2,673 คน มีความหนาแน่นเฉลี่ย 292.47 คนต่อตารางกิโลเมตร
ศาสนา

ผู้นับถือศาสนาพุทธร้อยละ 99 มีจำนวนวัด 5 วัด
วัดโพธิ์ศรี
วัดโพธิ์ทอง
วัดป่าเวฬุวัน
วัดนาแค
วัดบ้านขอนขว้าง
โบราณสถาน

โบราณสถาน จำนวน 2 แห่ง
ปางค์กู่นาแค ตั้งอยู่ที่บ้านนาแค หมู่ที่ 4 ตำบลเมืองปัก อำเภอปักธงชัย
พิพิธภัณฑ์บ้านดู่ ตั้งอยู่ที่วัดโพธิ์ศรี หมู่ที่ 6 ตำบลเมืองปัก อำเภอปักธงชัย
การศึกษา

โรงเรียนบ้านดู่ (สหราษฎร์วิทยา)
อาชีพ

ประชากรในเขตเทศบาลตำบลปักธงชัย ส่วนใหญ่ประกอบอาชีพเกษตรกรรมประมาณ ร้อยละ 75 เช่น ทำไร่ ทำนา เลี้ยงสัตว์ เป็นต้น นอกจากนั้นจะมีอาชีพทำผ้าไหมเองตามหมู่บ้าน รับจ้างทอผ้าไหม โดยส่วนหนึ่งจะรับจ้างทำงานในโรงงานทอผ้าไหมในเขตเทศบาลเมืองเมืองปัก และอีกส่วนหนึ่งจะรับไหมมาจากโรงงานซึ่งอยู่ในเขตอุตสาหกรรมแล้วนำมาทอที่บ้าน นอกจากนั้นก็จะมีอาชีพ ค้าขาย ธุรกิจส่วนตัว รับราชการ ฯลฯ
การคมนาคม

-การคมนาคมของเทศบาลตำบลปักธงชัย มีถนน รพช. สายบ้านลำซอ - โคกสมอ ระยะทางประมาณ 3,800 เมตร นอกนั้นจะเป็น 
• ถนนคอนกรีตเสริมเหล็กภายในหมู่บ้าน จำนวน 59 สาย ระยะทาง 67,648 เมตร
• ถนนหินคลุกภายในหมู่บ้าน จำนวน 24 สาย ระยะทาง 25,074 เมตร
• ถนนลูกรังภายในหมู่บ้าน จำนวน 9 สาย ระยะทาง 15,600 เมตร
แหล่งข้อมูลอื่น

เว็บไซต์เทศบาลตำบลปักธงชัย เก็บถาวร 2011-02-19 ที่ เวย์แบ็กแมชชีน
เอริก ยัง

| เอริก ยัง |
| --- | --- |

ชื่อเกิด: Jeremy Fritz
เกิด:  (1979-12-15) ธันวาคม 15, 1979 (44 ปี) Florence, Ontario, Canada
ที่พัก: Nashville, Tennessee, United States
ประวัติมวยปล้ำอาชีพ
ชื่อบนสังเวียน: Eric Young Super Eric
ส่วนสูง: 5 ft 11 in (1.80 m)
น้ำหนัก: 232 lb (105 kg)
มาจาก: An Undisclosed Location Freedomland, USA Vancouver, British Columbia Nashville, Tennessee (as Eric Young) Metropolis (as Super Eric) The Orient (as The Not So Great Muta)
ฝึกหัดโดย: Waldo Von Erich Carl LeDuc Scott D'Amore Chris Kanyon
เปิดตัว: 1998
เจริมี ฟริตซ์ (Jeremy Fritz) หรือที่รู้จักกันดีในนามของ เอริก ยัง (Eric Young) เกิด 15 ธันวาคม ค.ศ. 1979(1979-12-15) นักมวยปล้ำอาชีพชาวแคนาดา อดีตนักมวยปล้ำของสมาคมโทเทิลนอนสต็อปแอคเชินเรสต์ลิง(TNA)
เคยเป็นแชมป์โลกเฮฟวี่เวท TNA 1 สมัย, แชมป์เอ็กซ์ดิวิชั่น 2 สมัย, แชมป์เลเจนด์ส/โกเบิล/เทเลวิชั่นของ TNA และยังเป็นแชมป์แท็กทีมของ TNA 4 สมัย (แชมป์น็อกท์เอาท์แท็กทีม TNA 1 สมัย, แชมป์โลกแท็กทีม TNA 1 สมัย และแชมป์โลกแท็กทีม NWA 2 สมัย) นอกจากนี้ยังเป็นแชมป์แกรนด์สแลมคนที่4 และแชมป์ทริปเปิลคราวน์คนที่7
วันที่ 12 ตุลาคม 2016 ได้เปิดตัวในฐานะสมาชิกของแซนิตีในNXT เพื่อปล้ำแข่งขันDusty Rhodes Tag Team Classic ในNXT TakeOver: Brooklyn III แซนิตีได้คว้าแชมป์แท็กทีม NXTจากThe Authors of Pain แซนิตีได้ขึ้นค่ายหลักในเดือนเมษายน 2018 และออกในปี 2020
แชมป์และรางวัล

American Combat Wrestling
ACW Heavyweight Championship (1 time)
Allied Powers Wrestling Federation
APWF Cruiserweight Championship (1 time)
Family Wrestling Entertainment
FWE Heavyweight Championship (1 time)
Fighting Spirit Pro Wrestling
FSPW Independent Championship (2 times)
IWF
IWF Heavyweight Championship (1 time)
Memphis Wrestling
Memphis Southern Tag Team Championship (1 time) – with Johnny Devine
Neo Spirit Pro
NSP Independent Championship (1 time)
Pro Wrestling Illustrated
Ranked No. 19 of the top 500 singles wrestlers in the PWI 500 in 2014
Total Nonstop Action Wrestling
NWA World Tag Team Championship (2 times) – with Bobby Roode
TNA Legends/Global/Television/King of the Mountain Championship (3 times)
TNA Knockouts Tag Team Championship (1 time) – with ODB
TNA World Beer Drinking Championship (2 time)2
TNA World Tag Team Championship (2 times) – with Kaz (1) and Kevin Nash and Scott Hall (1)1
TNA/Impact World (Heavyweight) Championship (2 times)
TNA X Division Championship (1 time)
TNA Turkey Bowl (2011, 2012)
TNA World Cup of Wrestling (2014) – with Bully Ray, Gunner, Eddie Edwards, and ODB
King of the Mountain (2016)
Seventh TNA Triple Crown Champion
Fourth TNA Grand Slam Champion
TNA Year End Award for Most Inspirational (2006)
Wrestling Observer Newsletter
Worst Worked Match of the Year (2006) TNA Reverse Battle Royal on TNA Impact!
WWE
NXT Tag Team Championship (1 time) – with Alexander Wolfe
NXT Year-End Award (1 time)
Tag Team of the Year (2017) – with Alexander Wolfe and Killain Dain
Xtreme Wrestling Coalition
XWC World Heavyweight Championship (1 time)
1 Young defended the championship with either Hall or Nash under the Freebird Rule.

2 Championship not officially recognized by TNA.
แหล่งข้อมูลอื่น

เอริก ยัง ที่ WWE.com
Jeremy Fritz ที่อินเทอร์เน็ตมูวีเดตาเบส
โกล์ 2 (ภาพยนตร์)

| โกล์ 2 |
| --- | --- |
โกล์ 2
กำกับ: Jaume Collet-Serra
เขียนบท: Mike Jefferies Adrian Butchart Terry Loane
อำนวยการสร้าง: Matt Barrelle Mike Jefferies Mark Huffam Steve McManaman 
นักแสดงนำ: คูโน เบคเกอร์ อาเลสซานโดร นิโวลา แอนนา ฟรีเอล สตีเฟน ดิลเลน ลีโอนอร์ วาเรลา
ผู้จัดจำหน่าย: Buena Vista International (เนเธอร์แลนด์, อาร์เจนตินา) Walt Disney Pictures
วันฉาย: 9 กุมภาพันธ์, พ.ศ. 2550 (อังกฤษ)
ก่อนหน้านี้: โกล์
ต่อจากนี้: โกล์ 3
ข้อมูลจาก IMDb
โกล์ 2 เป็นภาพยนตร์ภาค 2 ของภาพยนตร์ฟุตบอลไตรภาคเรื่อง โกล์ เข้าฉายในโรงภาพยนตร์ครั้งแรกเมื่อวันที่ 9 กุมภาพันธ์ พ.ศ. 2550 ที่อังกฤษ
ในขณะนี้ นักแสดงและทีมงานชุดเดิมกำลังเตรียมจะสร้างภาพยนตร์ภาคจบของภาพยนตร์เรื่องนี้ คือ โกล์ 3 ที่คาดว่าน่าจะเข้าฉายได้ในปี 2551
แหล่งข้อมูลอื่น

เว็บไซต์อย่างเป็นทางการ เก็บถาวร 2008-03-14 ที่ เวย์แบ็กแมชชีน
แจ๊กเกอลีน วิลสัน

| Dame Dame Jacqueline Wilson   DBE |
| --- | --- |
แจ๊กเกอลีน วิลสัน ในปี 2009
เกิด: Jacqueline Aitken  (1945-12-17) 17 ธันวาคม ค.ศ. 1945 (78 ปี) Bath, Somerset, England
อาชีพ: นักเขียน
สัญชาติ: อังกฤษ
ช่วงเวลา: 1969–ปัจจุบัน
แนว: ศิลปะสัจนิยม วรรณกรรมเด็ก
ผลงานที่สำคัญ:   Cookie  Candy Floss  Double Act  The Story of Tracy Beaker  Hetty Feather 
คู่สมรส: Millar Wilson (สมรส 1965; หย่า 2004)
บุตร: Emma Wilson
เว็บไซต์
www.jacquelinewilson.co.uk
เดม แจ๊กเกอลีน วิลสัน (อังกฤษ: Dame Jacqueline Wilson DBE FRSA; สกุลเดิม Aitken; เกิดเมื่อวันที่ 17 ธันวาคม ค.ศ. 1945) เป็นนักเขียนวรรณกรรมเด็กชาวอังกฤษ งานเขียนส่วนใหญ่ของเธอสะท้อนถึงปัญหาครอบครัว ส่วนใหญ่ตัวละครเอกในเรื่องมีปัญหากับความผิดปกติทางจิต การหย่าร้าง และเด็กกำพร้า หรือบิดามารดาทำหน้าที่ได้ไม่ดีพอ สำหรับผลงานของเธอในฐานะนักเขียนวรรณกรรมเด็กที่ยังมีชีวิตอยู่ วิลสันได้รับรางวัลฮันส์คริสเตียนแอนเดอร์เซนอวอร์สในปี 2014
ประวัติ

เธอเริ่มเขียนนิยายเรื่องแรกตั้งแต่อายุ 9 ขวบ และเขียนมาเรื่อย ๆ ทั้งนิยาย อาขญากรรม นิยายก่อนวัยรุ่น ก่อนจะมาจับงานเขียนที่สะท้อนปัญหาครอบครัวจนประสบความสำเร็จจนทุกวันนี้ เรื่องที่เธอเขียนส่วนใหญ่เกี่ยวกับครอบครัวที่ตัวละครเอกตัวน้อยในเรื่องต้องเผชิญกับปัญหาพ่อแม่แยกทางกัน เป็นเด็กกำพร้า หรือพ่อแม่ทำหน้าที่ได้ไม่สมบูรณ์ โดยเธอยึดหลักการตัวเองไว้เสมอว่า ตัวละครในเรื่องจะต้องมีความน่ารักน่าเอ็นดู แม้จะมีข้อบกพร่องก็ตาม "ฉันพยายามอย่างมากที่จะเขียนเรื่องให้สมจริง ในขณะเดียวกันก็ต้องอ่านสนุก แล้วฉันก็พยายามจะให้เรื่องจบลงด้วยความสุขเช่นกัน เพราะฉันไม่อยากเห็นเด็ก ๆ ต้องอยู่กับความเศร้าหมองหรือสิ้นหวัง ฉันต้องการแสดงให้เด็ก ๆ เห็นว่าปัญหาของพวกเขามีทางแก้ไข"[ต้องการอ้างอิง]
การตอบรับ

หนังสือของเธอมีหลายเล่มประสบความสำเร็จเกินคาด เช่น แสบกำลังสอง โลกสีรุ้งของแมนดี้ ล็อตตี้ รายงานนี้ฝีมือหนุเอง หรือถึงแม่เพี้ยน หนูก็รัก แม้จะไม่ได้รับการตอบรับอย่างอุ่นหนาฝาคั่งในวันแรกที่หนังสือวางจำหน่าย แต่หนังสือของเธอก็ขายได้เรื่อย ๆ เด็ก ๆ ต่างชื่น[ต้องการอ้างอิง]
ผลงาน

แล้วผมจะรอดไหมนี่ : ชุด แจ๊กเกอลีน วิลสัน
เจ็ดวันชุลมุน : ชุด แจ๊กเกอลีน วิลสัน
ลิซซี่ ไม่อยากพูดนี่! : ชุด แจ๊กเกอลีน วิลสัน
บ้านนี้ยังมีรัก : ชุด แจ๊กเกอลีน วิลสัน
โลกสีรุ้งของแมนดี้ : ชุด แจ๊กเกอลีน วิลสัน
แสบกำลังสอง : แจ๊กเกอลีน วิลสัน
ล็อตตี้ รายงานนี้ฝีมือหนูเอง : ชุด แจ๊กเกอลีน วิลสัน
เอลซ่า เด็กหญิงห้าดาว : แจ๊กเกอลีน วิลสัน
ถึงแม่เพี้ยนหนูก็รัก : ชุด แจ๊กเกอลีน วิลสัน
เรื่องของเทรซี่ บีเกอร์ : ชุด แจ๊กเกอลีน วิลสัน
คางคกเพื่อนรัก : แจ๊กเกอลีน วิลสัน
เหมียว เหมียว มัมมี่แมว : แจ๊กเกอลีน วิลสัน
เอาละสิ...ปาร์ตี้ 4+1 : แจ๊กเกอลีน วิลสัน
โลลาโรส : ชุด แจ๊กเกอลีน วิลสัน
คุณครูกวนใจ เว็บไซต์กวนอารมณ์ : แจ๊กเกอลีน วิลสัน
ยามเที่ยงคืน : ชุด แจ๊กเกอลีน วิลสัน
วิกกี้นางฟ้าเพื่อนรัก : แจ๊กเกอลีน วิลสัน
ทิ้งหนูทำไมหนูไม่ใช่ขยะ : ชุด แจ๊กเกอลีน วิลสัน
วัยใสหัวใจมีรัก : เล่ม 1 ชุด แจ๊กเกอลีน วิลสัน
วัยใสสู้ตายค่ะ : เล่ม 2 ชุด แจ๊กเกอลีน วิลสัน
วัยใสหัวใจติดปีก : เล่ม 3 ชุด แจ๊กเกอลีน วิลสัน
วัยใสเปื้อนน้ำตา : เล่ม 4 ชุด แจ๊กเกอลีน วิลสัน
ใครก็ได้ช่วยผมที! : ชุด แจ๊กเกอลีน วิลสัน
บันทึกลับ : ชุด แจ๊กเกอลีน วิลสัน
เพื่อนรักกันฉันและเธอ : ชุด แจ๊กเกอลีน วิลสัน
เทรซี่ บีเกอร์กลับมาแล้วจ้า : ชุด แจ๊กเกอลีน วิลสัน
ลูกตาสัตว์ประหลาด : ชุด Nanmeebooks Young Reading
นักออกแบบอัจฉริยะ
แตกหักรักไม่จริงก็ทิ้งกันไป : ชุด แจ๊กเกอลีน วิลสัน
พี่น้องสี่กะรัต : ชุด แจ๊กเกอลีน วิลสัน
สายใยรักหวานละมุน : แจ๊กเกอลีน วิลสัน
เทรซี่ บีเกอร์ ดาวผู้ไม่แพ้ : ชุด แจ๊กเกอลีน วิลสัน
เกียรติยศ

ในปี 2008 วิลสันได้รับพระราชทานเครื่องราชอิสริยาภรณ์แห่งจักรวรรดิบริติช DBE สำหรับคุณประโยขน์สาธารณะทางวรรณกรรม
แหล่งข้อมูลอื่น

Jacqueline Wilson ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  เบลเยียม  สหรัฐ  ลัตเวีย  ญี่ปุ่น  เช็กเกีย  ออสเตรเลีย  เกาหลี  โครเอเชีย  เนเธอร์แลนด์  โปแลนด์  โปรตุเกส 
วิชาการ:  CiNii 
ศิลปิน:  มิวสิกเบรนซ์ 
ประชาชน:  Trove 
อื่น ๆ:  IdRef
เหตุสะพานแฟรนซิส สก็อต คีย์ ถล่ม

| --- | --- |
เอ็มวี ดาลี และซากสะพานที่ถล่ม
วันที่: 26 มีนาคม ค.ศ. 2024 (2024-03-26)
เวลา: 01:28 (เขตเวลาตะวันออก)
ที่ตั้ง: บอลทิมอร์ รัฐแมริแลนด์ สหรัฐอเมริกา
พิกัด: 39°13′1″N 76°31′42″W﻿ / ﻿39.21694°N 76.52833°W﻿ / 39.21694; -76.52833
ประเภท: สะพานถล่ม
สาเหตุ: เสารับน้ำหนักถูกชนด้วยเรือหลังการสูญเสียแรงขับ
เสียชีวิต: 2
บาดเจ็บไม่ถึงตาย: อย่างน้อย 1
สูญหาย: 4
ทรัพย์สินเสียหาย:  ช่วงของสะพานถล่ม  เรือ ดาลี เสียหายและติดไฟ  ยานพาหนะอย่างน้อย 7 คันจมน้ำ 
เมื่อวันที่ 26 มีนาคม ค.ศ. 2024 เวลา 01:28 น. ตามเวลาเขตตะวันออก (05:28 น. ตามเวลาสากลเชิงพิกัด) ช่วงหลักของสะพานแฟรนซิส สก็อต คีย์ ในนครบอลทิมอร์ รัฐแมริแลนด์ สหรัฐอเมริกา ถล่มลงหลังเรือขนส่งตู้คอนเทนเนอร์ เอ็มวี ดาลี ชนเข้ากับเสารับน้ำหนักหนึ่งของสะพาน
สำนักงานดับเพลิงนครบอลทิมอร์แจ้งว่ามียานพาหนะอย่างน้อย 7 คันที่ร่วงลงในน้ำ สามารถกู้ภัยขึ้นจากแม่น้ำได้แล้วสองคน หนึ่งคนบาดเจ็บสาหัสและถูกนำส่งโรงพยาบาล เชื่อว่ายังมีบุคคลสูญหายอีกอย่างน้อยหกคน
ภูมิหลัง

บทความหลัก: สะพานแฟรนซิส สก็อต คีย์ (บอลทิมอร์) และ เอ็มวี ดาลี
สะพานแฟรนซิส สก็อต คีย์ เป็นสะพานระบบโครงถักต่อเนื่องโค้งเหล็กกล้า เปิดใช้งานในปี 1977 ข้ามแม่น้ำพาแท็ปสโค ซึ่งเป็นทางผ่านสำคัญของท่าบอลทิมอร์ ความยาว 1.6 ไมล์ (2.6 กิโลเมตร) สี่เลน เส้นทางละสองเลน และมีการใช้งานโดยพาหนะเฉลี่ย 11 ล้านคันต่อปี หรือประมาณ 31,000 คันต่อวัน
เรือ เอ็มวี ดาลี เป็นเรือขนส่ง สร้างขึ้นในปี 2015 มีความยาว 980 ฟุต (300 เมตร) ในปี 2016 เคยเกิดเหตุส่วนทอดสมอ (เบิร์ธ) เสียหายระหว่างอยู่ที่ท่าอันต์เวิร์ป ไม่มีผู้ได้รับบาดเจ็บ เรือนี้จดทะเบียนในสิงคโปร์ และเป็นของบริษัทขนส่งสัญชาติกรีก ก่อนมาถึงที่เกิดเหตุได้เดินทางมาจากปานามา มุ่งหน้าสหรัฐ โดยมาถึงนครนิวยอร์กในวันที่ 19 มีนาคม 2024 และมาถึงบอลทิมอร์ในวันที่ 23 มีนาคม 2024 ระหว่างเกิดเหตุในวันที่ 26 มีนาคม เรืออยู่ภายใต้สัญญางานกับบริษัทแมร์สก์ เจ้าหน้าที่ทั้ง 22 คนบนเรือเป็นสัญชาติอินเดีย